# ברנרד ולואיז

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ברנרד ולואיז
אלבום מאת מאיר אריאל
יצא לאור | 1997
הוקלט | באולפני צוללת בדולפינריום תל אביב
ז'אנר(ים) | זמר עברי רוק בלוז
אורך | 47:40
חברת תקליטים | אן אם סי
מפיק(ים) | תרצה אריאל
כרונולוגיית מאיר אריאל
רישומי פחם ‏(1995‏) | ברנרד ולואיז ‏(1997‏) | דלתות נפתחות מעצמן ‏(1998‏)
האלבום ב-allmusic
[{{{amg2}}} האלבום ב-allmusic]
האלבום ב-Mooma

ברנרד ולואיז הוא אלבום האולפן השישי של הזמר מאיר אריאל ואלבום האולפן האחרון שהוציא אריאל בחייו.

כל המילים והלחנים לשירי האלבום נכתבו על ידי אריאל. העיבוד וההפקה המוזיקלית נעשו בידי משה לוי והוא גם ניגן בפסנתר, קלידים, גיטרות, בס, אקורדיון, ופעמונים בשירי האלבום. בנוסף השתתפו בנגינה מוזיקאים ידועים כגון מיקי שביב בגיטרות ובבס, ז'אן פול זימבריס בתופים וכלי הקשה, אריאל זילבר בחצוצרה, ושלום חנוך בקולות הרקע.

בניגוד לקודמו, האלבום רישומי פחם, הושקעה באלבום זה הפקה רחבת היקף. לשנים משירי האלבום, "היכנסי כבר לאוטו וניסע" ו"לא יכול להוריד ממך את העיניים", הופקו וידאו קליפים, ושירים אלה, וכן שיר הנושא- "ברנרד ולואיז", יצאו כסינגלים. שני השירים להם הופק וידאו קליפ זכו להצלחה מסוימת והושמעו ברדיו, והשיר "לא יכול להוריד ממך את העיניים" אף זכה בשנת 2006 לגרסת כיסוי שנקראת "לא יכול". את הגרסה הוציא הרכב הראפ כלא 6, ובפזמון השיר משתמש ההרכב בדגימת קולו של אריאל.

## [עריכה] הקונספט

האלבום ברנרד ולואיז, מתואר לעיתים כאלבום קונספט העוסק באהבה מתחדשת של זוג הנשוי שנים רבות. בכך תומכת העובדה שאריאל הקדיש את האלבום לאשתו תרצה אריאל, שאף הפיקה את האלבום. עטיפתו האחורית של האלבום מהווה תצלום תקריב של פניהם המחייכות של תרצה ומאיר אריאל, כאשר שמות השירים מסודרים בהתאם לתווי פניה של תרצה אריאל. כמו כן מכילה החוברת המצורפת לאלבום תצלומים נוספים של השניים.

שם האלבום הוא שמם של גבר ואישה אשר מתוארים בשיר "ברנרד ולואיז" כזוג בעל ניסיון כאשר בני הזוג מכירים זה את מגרעותיו של זה היטב, אך בכל זאת אהבתם גדולה. בשם "לואיז" כבר עשה אריאל שימוש כבר באלבומו מ-1984, ...וגלוי עיניים, בשם השיר "שפריץ חרוזים ללואיז" המתאר חשבון נפש פנימי של גבר.

השיר החותם את האלבום, "המרגל שהתרגל", מתאר את קסם שיגרת החיים הפשוטים המתגלה אל בעל שכל חייו ראה את עצמו כבול בנישואים חונקים ("הרי אויב המתראה כאוהב, יש סיכוי שיתרגל ויתאהב").

שם האלבום רומז לדמותו של פייר אבלר, נזיר ופילוסוף בן המאה ה-12 ולאהבתו לאלואיז, אשר אהבתם היוותה מודל של אהבה מושלמת ואלוהית בתרבות האירופית.

## [עריכה] רשימת השירים

1. אצל ציון
2. גומרים על אופנוען
3. היכנסי כבר לאוטו וניסע
4. שואף לאפס
5. אף אחד לא יודע
6. לא יכול להוריד ממך את העיניים
7. ברנרד ולואיז
8. פצועי אהבתנו
9. דלת אחורית
10. סוף העולם בלוז
11. המרגל שהתרגל

מקור: http://he.wikipedia.org../../../%D7%91/%D7%A8/%D7%A0/%D7%91%D7%A8%D7%A0%D7%A8%D7%93_%D7%95%D7%9C%D7%95%D7%90%D7%99%D7%96.html

קטגוריות: אלבומי 1997 | אלבומי מאיר אריאל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש